dh-unibe/image-text_koenigsfelden-charters-post-1500 huggingface dataset:
Ich, Michell von Landenberg, ✳ desz edlenn, strengen̄ herrenns Abrechtenn von Lanndenbergsz, ✳
ritter, ✳ elicher sùn bekenn unnd thuͦn kund offenlich mitt disem brieff, ✳ dasz ich usz bevelchs ✳
minsz herrenns unnd innamen jùnpfrowen Elisabeten von Landenberg, miner lieben schwester, ✳
uff hùtt dato von dem fùrnàmen, ✳ frommēn unnd wiszenn ✳ Hannsenn Bischoff, desz ràts ✳
der statt Bernn, minem günstigen ✳ herren, ✳ alsz von waͤgen miner gnädigen herren von ✳
Bernn ✳ oder iro gnaden gotzszhusz Kuͤngsfelden̄ zuͦ handen gedachter, miner schwester um̄b
unnd fuͤr iro erkoufftēn pfruͦnd im gotzhusz Kuͤngsszfelden bar ingenomen unnd empfangenn
hab anderthalbhùndert Rinischer gùldin. haruͧmb so zell unnd sag ich, gedachter von
Landennberg, innamen minsz herren unnd gebaͤrers, ✳ miner schwester, fuͤr sy unnd irs
erbenn obbemelt min gnaͤdig herren ir gotzszhùsz unnd anwaltt₎, oder wer hyr ✳
rinn zuͦ quittieren ist, ✳ obanzoͤugter sum̄ gùldin, wie der schuld brieff darum̄b
gestelt gewaͤsenn, ✳ anzoͤugt hat ganntz quitt, ✳ unanspraͤchig, ✳ ledig unnd lòsz,
inn crafft disz brieffs, der desz zuͦ warem urkuͤnd duͧrch miner bitt willenn,
mit desz ersamen, wyszen Niclauszen Schmids, schulthessen zuͦ Brugg, eygnenn, ✳
uffgetrùckt₎ sigell, ✳ im unnd sinen erben an schaden, verwart gebenn ist
zinstag vor Thome apl̄i, anno domini xvc xxvjo.
Zù H✳ Albrtˀ riˀ
ingotfh v̄✳ dˀ
des
siglt ihrn jt̄g v̄
1525 ✳
fròw Elisabeth vō Landenberg
qùittung der iɉc g₎ halb
und verschribùng
1526 , Dezember 18 .
F. Aargau
Dinst: vor Thome
✳
1526 .
1526